Río Xiloca

:*Este articlo ye sobre lo *'río teruelano**. Pa atros emplegos se veiga [[Xiloca (desambigación)]].''




Lo **río Xiloca** u **Exiloca*' ye un [[afluents de Xalón|afluent]] de lo [[río Xalón]] que naixe en lo [[pozo artesiano de Cella]] y circula enta lo norte pa recullir-se en [[Calatayú]].

Pasa por los [[termins municipals]] de [[Cella]], [[Villar Cremato]], [[Santa Olalia]], [[Torremocha de Xiloca]], [[Torre la Cárcel]], [[Alba (Teruel)|Alba]], [[Cingla (Teruel)|Cingla]], [[Villafranca (Teruel)|Villafranca]], [[Mont-reyal (Teruel)|Mont-reyal]], [[Torrillo]], [[Camín Reyal]], [[Fuents Claras]], [[Calamocha]], [[Luco de Xiloca]], [[Baguena]], [[Burbaguena]], [[Sant Martín d'el Río]], [[Villanueva de Xiloca]], [[Daroca]], [[Manchons]], [[Murero]], [[Villafelich]], [[Montón]], [[Fuents de Xiloca]], [[Morata de Xiloca]], [[Viliella de Xiloca]], [[Maluenda]], [[Paracuellos de Xiloca]] y [[Calatayú]].

Los lugars y ciudaz por a on pasa se distribuyen en cuatro comarcas oficials actuals:
*[[Comunidat de Teruel]].
*[[Xiloca (comarca)|Comarca de Xiloca]].
*[[Campo de Daroca]].
*[[Comunidat de Calatayú]].

Part de los territorios de la [[Comunidat de Teruel]] que abocan las suyas auguas a Xiloca yeran conoixius en [[Al-Andalus|ixas envueltas de los musulmans]] como *Sahla*, toponimo que s'ha convertiu en *Cella* y que significa "la [[plana]]" en arabe. *Sahla* perteneixeba a la [[Taifa d'Albarracín]].

Los lugars de la [[compleganza]] de Xiloca que perteneixeban a la [[Comunidat de Daroca]] en la [[Edat Meya]] formaban la [[seixma d'el río Xiloca]].

Los lugars de la compleganza de Xiloca que perteneixeban a la [[Comunidat de Calatayú (medieval)|Comunidat de Calatayú]] en la Edat Meya formaban atra seixma dita tamién [[seixma d'el río Xiloca (Comunidat de Calatayú)|seixma d'el río Xiloca]].

La suya cuenca coincide en gran part con la [[depresión de Calatayú-Teruel]], que incluye la [[fuesa tectonica|fuesa]] de [[Fuesa de Xiloca|Xiloca]], la [[depresión de Calatayú y Mont-albán]] y la [[fuesa tectonica|fuesa]] de [[Fuesa de Daroca|Daroca]]. Los suyos afluents son lo [[río de Barrachina]] y [[rambla]]s que levan [[augua]] mes que mes en los meses de [[plevia]] y en las [[tronada]]s de verano.

Bi ha escenarios actuals de [[captura fluvial|capturas fluvials]] a costa de la cuenca endorreica de [[laguna de Gallocanta|Gallocanta]] entre [[Torralba de los Sisons]] y [[Fuents Claras]]. Manimenos, estió la cuenca alta de Xiloca la que perdió superficie en lo [[Pleistoceno]], cuan la [[erosión regresiva]] de [[río Guadalaviar]] se dirichió enta la [[fuesa tectonica|fuesa]] de [[fuesa de Xiloca|Xiloca]] plegando dica [[Exea d'Albarracín]] y encaixando-se en la zona d'[[Abuán]] y d'[[entibo d'Arquillo de San Blas|Arquillo de San Blas]]. Este encaixamiento quedó topograficament baixo l'altaria de [[Cella]] y encomenzó a desauguar enta Teruel y lo [[golfo de Valencia]] las auguas de la [[Serranía d'Albarracín]], que ya no se dirichen enta Xiloca.

La val de lo río s'estretix y entalla lo [[substrato rocoso]] en la zona de [[Luco de Xiloca]] por la presencia de rocas paleozoicas duras. Manimenos a partir de Luco de Xiloca comienza la [[fuesa tectonica|fuesa]] de [[fuesa de Daroca|Daroca]] y en la redolada de [[Daroca]] s'ixampla de nuevo por la presencia de materials tovos que plenoron esta fuesa en lo [[Plioceno]]. La [[fuesa de Daroca]] plega dica [[Murero]], y ya [[Villafelich]] y [[Manchons]] lo río se troba con atros materials paleozoicos duros y torna a entallar lo [[substrato rocoso]], tornando a ixamplar-se la val en los materials [[Cenozoico|terciario]]s de la [[Depresión de Calatayú y Mont Albán|Cuenca de Calatayú]], deixando a la dreita la plataforma calsinosa de Miedes. En este sector los solos afluents son [[rambla]]s como la [[rambla d'Aceret]].

Se reculle en lo [[río Xalón]] en [[Calatayú]].

== Toponimia  ==
En [[Al-Udri]] se troba escrito como *Xaluwqah*. En los textos medievals en [[latín medieval|latín]] y [[aragonés d'as comunidaz aragonesas|aragonés]] s'escribe *Xiloca*, *Exiloca*, *Xiluequa*, etcetera. [[Gerhard Rohlfs|G.Rohlfs]] considera que ye un toponimo prerromano relacionau con *Daroca*, manimenos existe la hipotesi que relaciona *Xiloca* con la mesma radiz arabe que da nombre a lo viento "[[Saloc|exaloc]]", con direccion pareixida a la situación de lo [[castiello de Xiloca]] respecto a los [[Recinto fortificato de Calatayú|castiellos de Calatayú]].

Los toponimos que fan referencia a lo río Xiloca no levan [[articlo definiu en l'aragonés|articlo definiu]] ([[Fuents de Xiloca]], [[Paracuellos de Xiloca]], etcetera), ni en l'aragonés orichinal que se charraba en la [[baixa Edat Meya]] ni en lo [[Idioma castellano|castellano]] actual. Los elementos cheograficos referius a este río figuran tamién sin articlo en castellano de lo [[sieglo XVIII]], por eixemplo en *Historia de la Economía Política de Aragón* de [[Ignacio Jordán Claudio de Asso y del Río]] (*ribera de Xiloca*, *vega de Xiloca* y *huerta de Xiloca'').

## Referencias